nibzard/narodne-novine-full-text-markdown huggingface dataset:
## Zakon o izmjenama Zakona o poljoprivrednom zemljištu

### NN 41/1990 (8.10.1990.), Zakon o izmjenama Zakona o poljoprivrednom zemljištu

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o izmjenama Zakona o poljoprivrednom zemljištu

Proglašava se Zakon o izmjenama Zakona o poljoprivrednom zemljištu,
što ga je Sabor Republike Hrvatske donio na sjednici Vijeća udruženog rada
5. listopada 1990, na sjednici Vijeća općina 5. listopada 1990. i na sjednici
Društveno-političkog vijeća 5. listopada 1990. godine.

Klasa: 011-01/90-01/97

Urbroj: 71-90-1 .

Zagreb, 5. listopada 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama Zakona o poljoprivrednom zemljištu

Član 1.

U Zakonu o poljoprivrednom zemljištu ("Narodne novine", br.
26/84 i 19/90) član 53. mijenja se i glasi: "Građanima se zajamčuje
pravo vlasništva na poljoprivredno zemljište."

Član 2.

Članovi 54, 55, 58, 59, 60, 61. i 62. brišu se.

Član 3.

U članu 87. u stavu 2. riječi "općinskog organa za poljoprivredno
zemljište" zamjenjuju se riječima "općinske skupštine".
U stavu 3. i 4. riječi "općinski organ za poljoprivredno zemljište"
zamjenjuju se riječima "općinska skupština".

Član 4.

U članu 108. alineja 10. briše se. Alineje 10, 11, 12, 13, 14. i 15.
postaju alineje 9, 10, 11, 12, 13. i 14.

Član 5.

U Zakonu o izmjenama i dopunama Zakona o poljoprivrednom zemljištu ("Narodne
novine", br.19/90) članovi 46. i 47. brišu se.

Član 6.

Ovlašćuje se Zakonodavno-pravna komisija Sabora Republike Hrvatske da
utvrdi i izda prečišćeni tekst Zakona o poljoprivrednom zemljištu.

Član 7.

Ovaj zakon stupa na snagu osmoga dana nakon objave u "Narodnim
novinama".

Klasa: 320-02/89-01/01

Zagreb, 5. listopada 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 41/1990-795
## Zakon o plaćanju doplatne poštanske marke "EPEJ 90" u poštanskom prometu na teritoriju Republike Hrvatske

### NN 41/1990 (8.10.1990.), Zakon o plaćanju doplatne poštanske marke "EPEJ 90" u poštanskom prometu na teritoriju Republike Hrvatske

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o plaćanju doplatne poštanske marke "EPEJ 90" u poštanskom prometu na teritoriju Republike Hrvatske

Proglašava se Zakon o plaćanju doplatne poštanske marke "EPEJ 90"
u poštanskom prometu na teritoriju Republike Hrvatske, što ga je Sabor
Republike Hrvatske donio na sjednici Vijeća udruženog rada 5. listopada
1990, na sjednici Vijeća općina 5. listopada 1990. i na sjednici Društveno-političkog
vijeća 5. listopada 1990. godine.

Klasa: 011-01/90-02/04

Urbroj : 71-90-1

Zagreb, 5. listopada 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o plaćanju doplatne poštanske marke "EPEJ 90" u poštanskom prometu na teritoriju Republike Hrvatske

Članak 1.

U povodu održavanja Ekipnog prvenstva Evrope u judu u Dubrovniku 1990.
godine, na sve poštanske pošiljke u unutrašnjem poštanskom prometu na teritoriju
Republike Hrvatske, osim novina i časopisa plaća se u razdoblju od 1. do
30. studenoga 1990. godine doplatna poštanska marka "EPEJ 90"
u visini 50% nominalne vrijednosti prve stope pisma u unutrašnjem poštanskom
prometu.

Članak 2.

Prihod od prodanih doplatnih maraka iz članka 1. ovoga zakona uplaćuje
se na račun organizacijskog odbora ekipnog prvenstva Evrope u judu u Dubrovniku
1990. godine, a u svrhu pokrića dijela troškova organiziranja Ekipnog prvenstva
Evrope u judu u Dubrovniku od 27. do 28. listopada 1990. godine.

Članak 3.

Ovaj zakon stupa na snagu osmoga dana nakon objave u "Narodnim
novinama".

Klasa: 620-03/90-01/07

Zagreb, 5. listopada 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 41/1990-797
## Zakon o izmjenama i dopunama Zakona o sigurnosti plovidbe na moru i unutrašnjim vodama

### NN 42/1990 (10.10.1990.), Zakon o izmjenama i dopunama Zakona o sigurnosti plovidbe na moru i unutrašnjim vodama

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o sigurnosti plovidbe na moru i unutrašnjim vodama

Proglašava se Zakon o izmjenama i dopunama Zakona o sigurnosti plovidbe
na moru i unutrašnjim vodama, što ga je Sabor Republike Hrvatske donio
na sjednici Vijeća udruženog rada 5. listopada 1990, na sjednici Vijeća
općina 5. listopada 1990. i na sjednici Društveno-političkog vijeća 5.
listopada 1990. godine.

Klasa: 011-01/90-02/03

Urbroj: 71-90-1

Zagreb, 5. listopada 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopuna Zakona o sigurnosti plovidbe na moru i unutrašnjim vodama

Član 1.

U Zakonu o sigurnosti plovidbe na moru i unutrašnjim vodama ("Narodne
novine", br. 40/78, 28/83 i 24/87), u članu 15. stavku 3. iza riječi
"kapetanija" stavlja se zarez i dodaju riječi: "a iznimno,
kad se radi o rekonstrukciji i prenamjeni postojećih čamaca, pregled može
izvršiti Jugoslavenski registar brodova". Iza stavka 3. dodaje se
novi stavak koji glasi: "Naknadu za pregled čamca plaća vlasnik odnosno
korisnik čamca".

Član 2.

U članu 67. u stavku 1. točka 3. mijenja se i glasi: "3. sposobnosti
čamaca za plovidbu i načinu utvrđivanja sposobnosti čamaca za plovidbu".

Član 3.

Ovlašćuje se Zakonodavno-pravna komisija Sabora Republike Hrvatske da
utvrdi i izda prečišćeni tekst Zakona o sigurnosti plovidbe na moru i unutrašnjim
vodama.

Član 4.

Ovaj zakon stupa na snagu osmoga dana nakon objave u "Narodnim
novinama".

Klasa: 342-25/90-01/01

Zagreb, 5. listopada 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 42/1990-803
## Zakon o izmjenama Zakona o obveznom udruživanju dijela sredstava društvene reprodukcije od 1. lipnja 1986. do 31. svibnja 1991. godine za realizaciju programa razvoja agroindustrijskog kompleksa Repub

### NN 42/1990 (10.10.1990.), Zakon o izmjenama Zakona o obveznom udruživanju dijela sredstava društvene reprodukcije od 1. lipnja 1986. do 31. svibnja 1991. godine za realizaciju programa razvoja agroindustrijskog kompleksa Repub

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o izmjenama Zakona o obveznom udruživanju dijela sredstava društvene reprodukcije od 1. lipnja 1986. do 31. svibnja 1991. godine za realizaciju programa razvoja agroindustrijskog kompleksa Republike Hrvatske

Proglašava se Zakon o izmjenama Zakona o obveznom udruživanju dijela
sredstava društvene reprodukcije od 11. lipnja 1986. do 31. svibnja 1991.
godine za realizaciju programa razvoja agroindustrijskog kompleksa Republike
Hrvatske, koji je Sabor Republike Hrvatske donio na sjednici Vijeća udruženog
rada 5. listopada 1990. godine.

Klasa: 011-01/90-02/13

Urbroj: 71-90-1

Zagreb, 5. listopada 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama Zakona o obveznom udruživanju dijela sredstava društvene reprodukcije od 1. lipnja 1986. do 31. svibnja 1991. godine za realizaciju programa razvoja agroindustrijskog kompleksa Republike Hrvatske

Član 1.

U Zakonu o obveznom udruživanju dijela sredstava društvene reprodukcije
od 1. lipnja 1986. do 31. svibnja 1991. godine za realizaciju programa
razvoja agroindustrijskog kompleksa Republike Hrvatske ("Narodne novine",
br. 21/86 i 33/89), u članu 5. riječi "na poseban račun Agroindustrijske
interesne zajednice Zagreb - Udružena sredstva za razvojne programe AIK-a"
zamjenjuju se riječima: "Hrvatski fond za razvoj". Stav 2. i
3. brišu se.

Član 2.

Članovi 6, 7, 8. i 9. brišu se.

Član 3.

Sredstva za poticanje bržeg razvoja agroindustrijskog kompleksa koja
su na računu Agroindustrijske interesne zajednice - Zagreb, prenose se,
u roku 15 dana od dana stupanja na snagu ovoga zakona, na račun Hrvatskog
fonda za razvoj. Prava i obveze Agroindustrijske interesne zajednice -
Zagreb koja se odnose na sredstva za poticanje bržeg razvoja agroindustrijskog
kompleksa preuzima Hrvatski fond za razvoj.

Član 4.

Ovaj zakon stupa na snagu osmoga dana od dana objave u "Narodnim
novinama".

Klasa: 320-01/89-01/06

Zagreb, 5. listopada 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Sabora

**dr. Žarko Domljan, v. r.**

Zakon, NN 42/1990-804
## Odluka o imenovanju savjetnika u Predsjedništvu Republike Hrvatske na poslovima u Kabinetu Predsjednika

### NN 43/1990 (24.10.1990.), Odluka o imenovanju savjetnika u Predsjedništvu Republike Hrvatske na poslovima u Kabinetu Predsjednika

# PREDSJEDNIŠTVO REPUBLIKE HRVATSKE

Na temelju člana 102. stavka 1. Poslovnika o organizaciji i radu Predsjedništva
Republike Hrvatske ("Narodne novine", br. 5/82), Predsjedništvo
Republike Hrvatske na sjednici održanoj 15. kolovoza 1990. godine, donosi

## ODLUKU

### o imenovanju savjetnika u Predsjedništvu Republike Hrvatske na poslovima u Kabinetu Predsjednika

1. Za savjetnika u Predsjedništvu Republike Hrvatske na poslovima u
Kabinetu Predsjednika imenuje se ROBERT TRAVAŠ. Ova odluka bit će objavljena
u "Narodnim novinama".

Klasa: 080-02/90-01/22

Urbroj: 71-90-1

Zagreb, 8. listopada 1990.

Predsjednik Republike Hrvatske

**dr. Franjo Tuđman, v. r.**

Odluka, NN 43/1990-809
## Odluka o imenovanju savjetnika u Predsjedništvu Republike Hrvatske na poslovima u Kabinetu Predsjednika

### NN 43/1990 (24.10.1990.), Odluka o imenovanju savjetnika u Predsjedništvu Republike Hrvatske na poslovima u Kabinetu Predsjednika

# PREDSJEDNIŠTVO REPUBLIKE HRVATSKE

Na temelju člana 102. stavka 1. Poslovnika o organizaciji i radu Predsjedništva
Republike Hrvatske ("Narodne novine", br 5/82), Predsjedništvo
Republike Hrvatske na sjednici održanoj 15. kolovoza 1990. godine, donosi

## ODLUKU

### o imenovanju savjetnika u Predsjedništvu Republike Hrvatske na poslovima u Kabinetu Predsjednika

1. Za savjetnika u Predsjedništvu Republike Hrvatske na poslovima u
Kabinetu Predsjednika imenuje se MARIO NOBILO.

2. Ova odluka bit će objavljena u "Narodnim novinama".

Klasa: 080-02/90-01/21

Urbroj: 71-90-1

Zagreb, 19. rujna 1990.

Predsjednik Republike Hrvatske

**dr. Franjo Tuđman, v. r.**

Odluka, NN 43/1990-810
## Odluka o utvrđivanju općeg interesa za izgradnju auto-ceste Karlovac - Rijeka, sektor Oštrovica - Kupjak

### NN 43/1990 (24.10.1990.), Odluka o utvrđivanju općeg interesa za izgradnju auto-ceste Karlovac - Rijeka, sektor Oštrovica - Kupjak

# VLADA REPUBLIKE HRVATSKE

Temeljem člana 13. Zakona o eksproprijaciji ("Narodne novine",
br. 46/82, 28/87 i 39/88), a povodom zahtjeva Republičke samoupravne interesne
zajednice Hrvatske iz Zagreba, Vončinina 3, Vlada Republike Hrvatske donosi

## ODLUKU

### o utvrđivanju općeg interesa za izgradnju auto-ceste Karlovac - Rijeka, sektor Oštrovica - Kupjak

I.

Utvrđuje se da je od općeg interesa izgradnja auto-ceste Karlovac -
Rijeka, sektor Oštrovica - Kupjak.

II.

Auto-cesta Karlovac - Rijeka, sektor Oštrovica - Kupjak gradit će se
na nekretninama u katastarskim općinama Krasica, Praputnjak i Hreljin u
općini Rijeka i katastarskim općinama Fužine, Vrata, Lokve, Delnice i Divjake
u općini Delnice, a prema trasi ucrtanoj u topografskoj karti.

III.

Opći interes za izgradnju auto-ceste Karlovac - Rijeka, sektor Oštrovica
- Kupjak utvrđuje se na temelju Uvjeta uređenja prostora broj: 04/UUP-56/1990
od 28. rujna 1990. godine. Uvjerenja o uvjetima uređenja prostora broj
klasa: 350-05/90-02/104 od 1. listopada 1990. utvrđenim i izdanim od strane
Ministarstva građevinarstva, stambenih i komunalnih poslova i zaštite čovjekove
okoline i topografske karte izrađene u mjerilu 1:10.000, izrađene od strane
Inženjerskog projektnog zavoda, OOUR Zagreb, Petrinjska 7, a koja je sastavni
dio citiranih uvjeta uređenja prostora.

IV.

Ova odluka stupa na snagu osmoga dana nakon objave u "Narodnim
novinama".

Broj: 5030113-90-5

Klasa: 340-03/90-01/28

Zagreb, 24. listopada 1990.

Potpredsjednik

**dr. Milan Ramljak, v. r.**

Odluka, NN 43/1990-813
## Rješenje o imenovanju direktora Hrvatskog fonda za razvoj

### NN 43/1990 (24.10.1990.), Rješenje o imenovanju direktora Hrvatskog fonda za razvoj

# VLADA REPUBLIKE HRVATSKE

Na osnovi članka 8. Zakona o Hrvatskom fondu za razvoj, Vlada Republike
Hrvatske donosi

## RJEŠENJE

### o imenovanju direktora Hrvatskog fonda za razvoj

Za direktora Hrvatskog fonda za razvoj, imenuje se dr. ZVONIMIR MEDVEDOVIĆ.

Klasa: 080-02/90-01/84

Zagreb, 4. listopada 1990.

Predsjednik

**Josip Manolić, v. r.**

Rješenje, NN 43/1990-814
## Rješenje o imenovanju pomoćnika ministra unutrašnjih poslova Republike Hrvatske

### NN 43/1990 (24.10.1990.), Rješenje o imenovanju pomoćnika ministra unutrašnjih poslova Republike Hrvatske

# VLADA REPUBLIKE HRVATSKE

Na osnovi članka 47. stavka 2. Zakona o organizaciji i djelokrugu republičkih
organa uprave i republičkih organizacija ("Narodne novine", br.
44/79, 18/82, 33/83, 29/85, 17/86 i 19/89), Vlada Republike Hrvatske donosi

## RJEŠENJE

### o imenovanju pomoćnika ministra unutrašnjih poslova Republike Hrvatske

Za pomoćnika ministra unutrašnjih poslova Republike Hrvatske, imenuje
se KREŠIMIR MIKOLČIĆ.

Klasa: 080-03/90-03/22

Zagreb, 16. listopada 1990.

Predsjednik

**Josip Manolić, v. r.**

Rješenje, NN 43/1990-815
## Rješenje o imenovanju pomoćnika ministra energetike i industrije

### NN 43/1990 (24.10.1990.), Rješenje o imenovanju pomoćnika ministra energetike i industrije

# VLADA REPUBLIKE HRVATSKE

Na osnovi članka 30. stavka 1. alineje 1. Zakona o ustrojstvu republičke
uprave ("Narodne novine", br. 41/90), Vlada Republike Hrvatske
donosi

## RJEŠENJE

### o imenovanju pomoćnika ministra energetike i industrije

Za pomoćnika ministra energetike i industrije Republike Hrvatske, imenuje
se mr. IVAN PUTANEC.

Klasa: 080-02/90-01/80

Zagreb, 16. listopada 1990.

Predsjednik

**Josip Manolić, v. r.**

Rješenje, NN 43/1990-816
## Rješenje o imenovanju članova Republičkog odbora za odobravanje sredstava solidarnosti za poticanje zapošljavanja

### NN 43/1990 (24.10.1990.), Rješenje o imenovanju članova Republičkog odbora za odobravanje sredstava solidarnosti za poticanje zapošljavanja

# VLADA REPUBLIKE HRVATSKE

Na osnovi članka 7. stavka 2. Zakona o formiranju i korištenju sredstava
solidarnosti za poticanje zapošljavanja ("Narodne novine", br.
33/89 i 41/90), Vlada Republike Hrvatske donosi

## RJEŠENJE

### o imenovanju članova Republičkog odbora za odobravanje sredstava solidarnosti za poticanje zapošljavanja

U Republički odbor za odobravanje sredstava solidarnosti za poticanje
zapošljavanja, imenuju se za članove:

1. MARIN ČRNJA, ministar rada i socijalne skrbi Republike Hrvatske,

2. dr. ZVONIMIR MEDVEDOVIĆ, direktor Hrvatskog fonda za razvoj,

3. dr. ZVONIMIR KOTARAC, pomoćnik ministra rada i socijalne skrbi Republike
Hrvatske,

4. DUBRAVKA MARKT, direktor Republičkog zavoda za zapošljavanje Hrvatske,
i

5. dr. BOŽO UDOVIČIĆ, ministar energetike, industrije, rudarstva i zanatstva
Republike Hrvatske.

Klasa: 080-02/90-01/90

Zagreb, 16. listopada 1990.

Predsjednik

**Josip Manolić, v. r.**

Rješenje, NN 43/1990-817
## Rješenje o imenovanju članova Upravnog odbora Republičkog fonda mirovinskog i invalidskog osiguranja individualnih poljoprivrednika

### NN 43/1990 (24.10.1990.), Rješenje o imenovanju članova Upravnog odbora Republičkog fonda mirovinskog i invalidskog osiguranja individualnih poljoprivrednika

# VLADA REPUBLIKE HRVATSKE

Na osnovi članka 69. stavka 2. i članka 70. stavka 2. Zakona o mirovinskom
i invalidskom osiguranju individualnih poljoprivrednika, Vlada Republike
Hrvatske donosi

## RJEŠENJE

### o imenovanju članova Upravnog odbora Republičkog fonda mirovinskog i invalidskog osiguranja individualnih poljoprivrednika

U Upravni odbor Republičkog fonda mirovinskog i invalidskog osiguranja
individualnih poljoprivrednika, imenuju se za članove:

1. IVAN MUSTAČ

2. ZLATKO LENAC

3. MARIJA BAJT

4. IVAN BOBETKO

5. STJEPAN BLAŽINKOV

6. MATE KOSTELAC

7. JOSIP RUŠEC

8. JOZO TOPIĆ i

9. ĆIRO GRUBIŠIĆ.

Klasa: 080-02/90-01/91

Zagreb, 16. listopada 1990.

Predsjednik

**Josip Manolić, v. r.**

Rješenje, NN 43/1990-818
## Rješenje o imenovanju predsjednika i članova u Upravni odbor Hrvatskog fonda za razvoj

### NN 43/1990 (24.10.1990.), Rješenje o imenovanju predsjednika i članova u Upravni odbor Hrvatskog fonda za razvoj

# VLADA REPUBLIKE HRVATSKE

Na osnovi članka 8. Zakona o izmjenama i dopunama Zakona o Fondu Socijalističke
Republike Hrvatske za razvoj, Vlada Republike Hrvatske donosi

## RJEŠENJE

### o imenovanju predsjednika i članova u Upravni odbor Hrvatskog fonda za razvoj

U Upravni odbor Hrvatskog fonda za razvoj imenuju se, za predsjednika:

- IVICA GAŽI, zastupnik u Saboru Republike Hrvatske; za članove:

- dr. MARIJAN HANŽEKOVIĆ, član Vlade Republike Hrvatske i ministar financija;

- MILAN HRNJAK, ministar zaštite okoliša i prostornog uređenja;

- dr. ANTE ČIČIN-ŠAIN, guverner Narodne banke Hrvatske;

- DRAGO KRPINA, zastupnik u Saboru Republike Hrvatske;

- MARIN ČRNJA, ministar rada i socijalne skrbi, i

- ALDO TOMAŽIĆ, direktor razvoja u "ISTRA-TURISTU", Umag.

Klasa: 080-02/90-01/84

Zagreb, 8. listopada 1990.

Predsjednik

**Josip Manolić, v. r.**

Rješenje, NN 43/1990-819
## Rješenje o razrješenju pomoćnika ministra unutrašnjih poslova Republike Hrvatske

### NN 43/1990 (24.10.1990.), Rješenje o razrješenju pomoćnika ministra unutrašnjih poslova Republike Hrvatske

# VLADA REPUBLIKE HRVATSKE

Na osnovi članka 47. stavka 5. Zakona o organizaciji i djelokrugu republičkih
organa uprave i republičkih organizacija ("Narodne novine", br.
44/79, 18/82, 33/83, 29/85, 17/86 i 19/89), Vlada Republike Hrvatske donosi

## RJEŠENJE

### o razrješenju pomoćnika ministra unutrašnjih poslova Republike Hrvatske

Od funkcije pomoćnika ministra unutrašnjih poslova Republike Hrvatske,
razrješuje se FRANCISKA JURAK.

Klasa: 080-03/90-03/22

Zagreb, 16. listopada 1990.

Predsjednik

**Josip Manolić, v. r.**

Rješenje, NN 43/1990-820
## Rješenje o utvrđivanju cijene osobne karte

### NN 43/1990 (24.10.1990.), Rješenje o utvrđivanju cijene osobne karte

# VLADA REPUBLIKE HRVATSKE

Na temelju člana 16. stava 2. Zakona o osobnoj karti ("Narodne
novine", br. 54/74 i 40/81), ministar unutrašnjih poslova donosi

## RJEŠENJE

### o utvrđivanju cijene osobne karte

I.

Osobe kojima se izdaje osobna karta plaćaju za nju naknadu u iznosu
od 10,00 dinara.

II.

Sredstva od naknade za izdane osobne karte knjižit će se na poseban
račun i mogu se upotrijebiti samo za nabavu obrazaca i zaštitnih omota
osobnih karata, te za podmirenje ostalih troškova u vezi s izdavanjem osobnih
karata.

III.

Stupanjem na snagu ovoga rješenja prestaje važiti Rješenje o utvrđivanju
cijene osobne karte ("Narodne novine", br. 42/89).

IV.

Ovo rješenje stupa na snagu osmoga dana nakon objave u "Narodnim
novinama".

Broj: 511-01-33-UP/I-1622/1990

Zagreb, 28. rujna 1990.

Ministar unutrašnjih poslova

**Josip Boljkovac, v. r.**

Rješenje, NN 43/1990-821
## Odluka Ustavnog suda Hrvatske broj U/I-165/1990 od 20. rujna 1990.

### NN 43/1990 (24.10.1990.), Odluka Ustavnog suda Hrvatske broj U/I-165/1990 od 20. rujna 1990.

# USTAVNI SUD HRVATSKE

Ustavni sud Hrvatske, na sjednici održanoj 20. rujna 1990. godine, donio
je

## ODLUKU

1. Utvrđuje se da Odluka Skupštine Republičke samoupravne interesne
zajednice usmjerenog obrazovanja SR Hrvatske o upisu studenata u I. godinu
studija u 1990/91. nastavnoj godini od 5. travnja 1990. nije objavljena
pa nema pravnog učinka.

2. Ova će se odluka objaviti u "Narodnim novinama" i u Samoupravnoj
interesnoj zajednici iz točke 1. ove odluke na način kako se objavljuju
samoupravni opći akti.

Obrazloženje:

Mr. Matko Kuna iz Zagreba dao je inicijativu za pokretanje postupka
za ocjenu ustavnosti i zakonitosti Odluke navedene u točki 1. izreke. U
inicijativi se ističe da Odluka nije objavljena u službenom glasilu i osporava
njenom donosiocu ovlaštenje za uređivanje pitanja na koja se odnose odredbe
točke II. stava 1. i točke VII. stava 2. Odluke te istovremeno osporava
i zakonitost tih odredbi. Povodom te inicijative Sud je donio rješenje
o pokretanju postupka i u provedenom postupku utvrdio da Odluka nije objavljena
na način na koji se objavljuju samoupravni opći akti, što nije u skladu
s odredbom člana 290. stava 2. Ustava Republike Hrvatske, kojom je propisano
da se samoupravni opći akti ne mogu primjenjivati prije nego što se na
odgovarajući način objave. Kada bi osporena Odluka i bila objavljena, odredba
točke II. stava 1. te odluke, kojom su određeni uvjeti za upis studenata
koji mijenjaju studij i ponovo se upisuju u I. godinu studija, bila bi
nezakonita, jer je određivanje uvjeta upisa studenata, prema odredbi člana
115. Zakona o usmjerenom obrazovanju ("Narodne novine", br. 42/89
- prečišćeni tekst i 57/89), u nadležnosti organizacije udruženog rada
usmjerenog obrazovanja. S obzirom na izloženo, odlučeno je kao u izreci.

Broj: U/I-165/1990

Zagreb, 20. rujna 1990.

USTAVNI SUD HRVATSKE

Predsjednik

**Jadranko Crnić, v. r.**

Odluka, NN 43/1990-822
## Odluka Ustavnog suda Hrvatske broj U/I-169/1989 od 20. rujna 1990.

### NN 43/1990 (24.10.1990.), Odluka Ustavnog suda Hrvatske broj U/I-169/1989 od 20. rujna 1990.

# USTAVNI SUD HRVATSKE

Ustavni sud Hrvatske, na sjednici održanoj 20. rujna 1990. godine, donio
je

## ODLUKU

1. Utvrđuje se da odredba člana 22. Zakona o prenamjeni zajedničkih
prostorija u stanove ("Narodne novine", br. 37/88) u dijelu koji
glasi: "ako on ili njegovo maloljetno dijete nema u istom mjestu stanovanja
u vlasništvu obiteljsku kuću ili stan kao poseban dio zgrade koji odgovara
potrebama njegovog porodičnog domaćinstva", nije u skladu s ustavom.

2. Ova se odluka dostavlja Saboru Republike Hrvatske, u smislu člana
418. Ustava Republike Hrvatske, i objavit će se u "Narodnim novinama".

Obrazloženje:

Odredbom člana 22. u izreci navedenog zakona utvrđuju se uvjeti pod
kojima se može sudjelovati u natječaju i ostvariti pravo na prenamjenu
zajedničkih prostorija stambene zgrade u stan. Dio odredbe, citiran u dispozitivu
utvrđuje uvjete pod kojima građani ostvaruju to pravo. Sud je odredbu člana
22. ocjenjivao u postupku koji je, po vlastitoj inicijativi, pokrenuo rješenjem
od 19. listopada 1989. godine i utvrdio da nije u skladu s ustavom. Pošao
je od odredaba člana 229. Ustava Republike Hrvatske kojima se osigurava
jednakost građana, a posebno jednakost pred zakonom. Sud, naime, smatra
da su ovom odredbom, u dijelu citiranom u izreci, građani koji samo zbog
toga što njihova djeca imaju u vlasništvu obiteljsku kuću, odnosno stan,
ne mogu ostvariti prava temeljem navedenog zakona, dovedeni u nejednak
položaj u odnosu na ostale građane. I ne samo što ih se dovodi u nejednak
položaj, već im se uskraćuje mogućnost da vlastitim sredstvima ostvare
potrebu za stanom, što je odredbom stava 2. člana 33. Ustava utvrđeno kao
dužnost građanina. Sud je, ocjenjujući ovu odredbu, imao u vidu da se ovim
zakonom uređuje ostvarivanje prava na stan koje je i prema ustavnim načelima
bitan uvjet socijalne sigurnosti svakog čovjeka. Iz navedenih razloga Sud
smatra da ova zakonska odredba nije u skladu s odredbom člana 229. Ustava
i zbog toga što ostvarivanje prava na stan prema tom zakonu ovisi i o tome
da li je obiteljska kuća ili stan, koju ima u vlasništvu građanin odnosno
njegovo maloljetno dijete, u istom mjestu stanovanja. Naime, u pomanjkanju
kriterij za određivanje područja koje se smatra istim mjestom stanovanja,
ovakva zakonska odredba dovodi do pravne nesigurnosti, a time i nejednakosti
građana. To su razlozi zbog kojih je Sud odlučio kao u izreci.

Broj: U/I-169/1989

Zagreb, 20. rujna 1990.

USTAVNI SUD HRVATSKE

Zamjenjuje predsjednika sudac

**Vjekoslav Čemeljić, v. r.**

Odluka, NN 43/1990-823
## Odluka o prestanku uplate doprinosa Privrednoj komori regije Bjelovar za mjesec listopad i studeni 1990. godine

### NN 43/1990 (24.10.1990.), Odluka o prestanku uplate doprinosa Privrednoj komori regije Bjelovar za mjesec listopad i studeni 1990. godine

# PRIVREDNA KOMORA REGIJE BJELOVAR

Na temelju člana 80. Statuta Privredne komore regije Bjelovar i zaključka
Skupštine Komore od 29. ožujka 1990. godine, Izvršni odbor Komore na sjednici
27. rujna 1990. godine, donosi

## ODLUKU

### o prestanku uplate doprinosa Privrednoj komori regije Bjelovar za mjesec listopad i studeni 1990. godine

Član 1.

Organizacije i zajednice iz člana 1. Odluke o plaćanju doprinosa Privrednoj
komori regije Bjelovar u 1990. godini ("Narodne novine", br.
16/90) oslobađaju se uplate akontacije doprinosa Privrednoj komori regije
Bjelovar za mjesec listopad i studeni 1990. godine.

Član 2.

Služba društvenog knjigovodstva neće izdavati naloge za naplatu akontacije
doprinosa za organizacije i zajednice iz člana 1. ove odluke za listopad
i studeni 1990. godine

Član 3.

Ova odluka stupa na snagu osmoga dana nakon objave u "Narodnim
novinama", a primjenjivat će se od 1. listopada 1990.

Broj: 01-845/1990

Bjelovar, 27. rujna 1990.

Predsjednik Privredne komore regije Bjelovar

**Milan Kovačić, v. r.**

Odluka, NN 43/1990-824
## Ispravak Zakona o ustrojstvu republičke uprave

### NN 43/1990 (24.10.1990.), Ispravak Zakona o ustrojstvu republičke uprave

# ISPRAVAK

Nakon izvršenog uspoređivanja s izvornim tekstom utvrđena je pogreška
u Zakonu o ustrojstvu republičke uprave, koji je objavljen u "Narodnim
novinama", br. 41 od 8. listopada 1990, te se daje

## ISPRAVAK

### Zakona o ustrojstvu republičke uprave

U članku 16. stavku 2. umjesto riječi "politike" treba stajati
riječ "skrbi".

Klasa: 023-03/90-01/06

Zagreb, 22. listopada 1990.

Tajnik Sabora Republike Hrvatske

**Velibor Kikerec, v. r.**

Zakon, NN 43/1990-826
## Ispravak Odluke o utvrđivanju koeficijenata za obračun osobnih dohodaka funkcionara koje bira ili imenuje Sabor Republike Hrvatske, Predsjedništvo Republike Hrvatske, Vlada Republike Hrvatske i Ustavn

### NN 43/1990 (24.10.1990.), Ispravak Odluke o utvrđivanju koeficijenata za obračun osobnih dohodaka funkcionara koje bira ili imenuje Sabor Republike Hrvatske, Predsjedništvo Republike Hrvatske, Vlada Republike Hrvatske i Ustavn

# ISPRAVCI

Nakon izvršenog uspoređivanja s izvornim tekstom utvrđena je pogreška
u Odluci o utvrđivanju koeficijenata za obračun osobnih dohodaka funkcionara
koje bira ili imenuje Sabor Republike Hrvatske, Predsjedništvo Republike
Hrvatske, Vlada Republike Hrvatske i Ustavni sud Hrvatske, koja je objavljena
u "Narodnim novinama", br. 42 od 10. listopada 1990, te se daje

## ISPRAVAK

### Odluke o utvrđivanju koeficijenata za obračun osobnih dohodaka funkcionara koje bira ili imenuje Sabor Republike Hrvatske, Predsjedništvo Republike Hrvatske, Vlada Republike Hrvatske i Ustavni sud Hrvatske

U točki IV. u stavu 2. umjesto riječi "za 0,5% za svaku godinu
rada, a najviše do 20%" trebaju stajati riječi "po osnovi radnog
iskustva pojedinog funkcionara za 0,5% za svaku navršenu godinu rada, a
najviše do 20%."

Klasa: 120-01/90-06/01

Zagreb, 22. listopada 1990.

Tajnik Sabora Republike Hrvatske

**Velibor Kikerec, v. r.**

Odluka, NN 43/1990-827
## Ispravak Odluke o razrješenju općinskih javnih tužilaca

### NN 43/1990 (24.10.1990.), Ispravak Odluke o razrješenju općinskih javnih tužilaca

# ISPRAVAK

Nakon izvršenog uspoređivanja s izvornim tekstom utvrđena je pogreška
u Odluci o razrješenju općinskih javnih tužilaca, koja je objavljena u
"Narodnim novinama", br. 40 od 6. listopada 1990, te se daje

## ISPRAVAK

### Odluke o razrješenju općinskih javnih tužilaca

U točki 1. umjesto imena "ŠEKOVIĆ SLOBODAN" treba pisati ime
"ŠTEKOVIĆ SLOBODAN".

Klasa: 712-02/90-17/02

Zagreb, 22. listopada 1990.

Tajnik Sabora Republike Hrvatske

**Velibor Kikerec, v. r.**

Odluka, NN 43/1990-828
## Odluka o visini premije za mlijeko, vunu, konopljine stabljike i stabljike lana, nadoknadi razlike u cijeni za prodane količine konzumnog mlijeka i visini tržne cijene konopljine stabljike i stabljike

### NN 44/1990 (31.10.1990.), Odluka o visini premije za mlijeko, vunu, konopljine stabljike i stabljike lana, nadoknadi razlike u cijeni za prodane količine konzumnog mlijeka i visini tržne cijene konopljine stabljike i stabljike

# VLADA REPUBLIKE HRVATSKE

Na temelju člana 7a. Zakona o premijama za mlijeko, vunu, konopljine
stabljike i stabljike lana te o nadoknadi razlike u cijeni za prodane količine
konzumnog mlijeka ("Narodne novine", br. 14/82, 12/85, 23/87,
44/87, 30/88, 13/89, 33/89, 46/89 i 2/90) Vlada Republike Hrvatske na sjednici
održanoj 24. listopada 1990. godine donijela je

## ODLUKU

### o visini premije za mlijeko, vunu, konopljine stabljike i stabljike lana, nadoknadi razlike u cijeni za prodane količine konzumnog mlijeka i visini tržne cijene konopljine stabljike i stabljike lana

I.

1. Premija za kravlje, ovčje i kozje mlijeko (u daljnjem tekstu: mlijeko)
utvrđuje se u visini, i to:

- za brdsko-planinska područja 0,50 din/l;

- za ostala područja 0,34 din/l.

2. Nadoknada za mlijeko, isplačivat će se u utvrđenoj visini organizaciji
koja provodi:

- program selekcije goveda, svinja, ovaca i koza u Republici po obračunskoj
litri mlijeka za koje količine su proizvođači ostvarili premiju u visini
84,60 din/10.000 litara;

- program zdravstvene zaštite mlijeka po obračunskoj litri mlijeka otkupljenog
od individualnih proizvođača i za koje im je isplaćena premija u visini
16,90 dinara/10.000 litara;

- mjera unapređenja reprodukcije u stočarstvu u Republici po obračunskoj
litri mlijeka za koje količine su proizvođači ostvarili premiju u visini
84,60 dinara/10.000 litara.

II.

Nadoknada razlike u cijeni koja će se isplaćivati dorađivačima, odnosno
prerađivačima mlijeka za konzumno mlijeko prodano za potrebe školskih kuhinja
i kuhinja organizacija udruženog rada iz djelatnosti socijalne zaštite
na teritoriju Republike utvrđuje se u visini 700 dinara/10.000 litara,
uz uvjet da je cijena kupcu mlijeka umanjena za navedeni iznos nadoknade
razlike u cijeni.

III.

Premija za vunu utvrđuje se u visini 0,16 dinara/kg oprane runske vune.

IV.

Za konopljine stabljike i stabljike lana utvrđuje se tržna cijena u
visini 1,50 dinara/kg i premija u visini 0,06 dinara/kg.

V.

Stupanjem na snagu ove odluke prestaje važiti Odluka o visini premije
za mlijeko, vunu, konopljine stabljike, nadoknadi razlike u cijeni za prodane
količine konzumnog mlijeka i visini tržne cijene konopljine stabljike i
stabljike lana ("Narodne novine", br. 4/90, 28/90 i 31/90).

VI.

Ova odluka stupa na snagu osmoga dana nakon objave u "Narodnim
novinama", a primjenjuje se od 1. studenoga 1990.

Klasa: 420-03/90-01/01

Urbroj: 5030108-90-13

Zagreb, 25. listopada 1990.

Predsjednik

**Josip Manolić, v. r.**

Odluka, NN 44/1990-829
## Rješenje o imenovanju pomoćnika ministra narodne obrane

### NN 44/1990 (31.10.1990.), Rješenje o imenovanju pomoćnika ministra narodne obrane

# VLADA REPUBLIKE HRVATSKE

Na temelju članka 47. stavka 5. Zakona o organizaciji i djelokrugu republičkih
organa uprave i republičkih organizacija ("Narodne novine", br.
44/79, 18/82, 33/83, 29/85, 17/86 i 19/89), Vlada Republike Hrvatske donosi

## RJEŠENJE

### o imenovanju pomoćnika ministra narodne obrane

Za pomoćnika ministra narodne obrane, imenuje se dr. ANTON BENČIĆ.

Klasa: 080-02/90-01/81

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-830
## Rješenje o imenovanju direktora Republičkog zavoda za zapošljavanje Hrvatske

### NN 44/1990 (31.10.1990.), Rješenje o imenovanju direktora Republičkog zavoda za zapošljavanje Hrvatske

# VLADA REPUBLIKE HRVATSKE

Na osnovi članka 31. stavka 1. i članka 35. stavka 1. Zakona o zapošljavanju
("Narodne novine", br. 19/89 i 40/90), Vlada Republike Hrvatske
donosi

## RJEŠENJE

### o imenovanju direktora Republičkog zavoda za zapošljavanje Hrvatske

Za direktora Republičkog zavoda za zapošljavanje Hrvatske, imenuje se
DUBRAVKA MARKT.

Klasa: 080-02/90-01/89

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-831
## Rješenje o imenovanju članova Upravnog odbora Republičkog zavoda za zapošljavanje Hrvatske

### NN 44/1990 (31.10.1990.), Rješenje o imenovanju članova Upravnog odbora Republičkog zavoda za zapošljavanje Hrvatske

# VLADA REPUBLIKE HRVATSKE

Na osnovi članka 31. stavka 1. i članka 35. stavka 1. Zakona o zapošljavanju
("Narodne novine", br. 19/90 i 40/90), Vlada Republike Hrvatske
donosi

## RJEŠENJE

### o imenovanju članova Upravnog odbora Republičkog zavoda za zapošljavanje Hrvatske

U Upravni odbor Republičkog zavoda za zapošljavanje Hrvatske, imenuju
se za članove:

1. ANĐELKO KRASIĆ

2. ANĐELKO POTREBICA

3. LUKA PODRUG

4. MIRKO DUJMIĆ

5. IVAN BABIĆ

6. JOSIP VALINČIĆ i

7. STIPE LAUŠ.

Klasa: 080-02/90-01/89

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-832
## Rješenje o imenovanju direktora Republičkog fonda socijalne zaštite Hrvatske

### NN 44/1990 (31.10.1990.), Rješenje o imenovanju direktora Republičkog fonda socijalne zaštite Hrvatske

# VLADA REPUBLIKE HRVATSKE

Na osnovi članka 134. Zakona o socijalnoj zaštiti, Vlada Republike Hrvatske
donosi

## RJEŠENJE

### o imenovanju direktora Republičkog fonda socijalne zaštite Hrvatske

Za direktora Republičkog fonda socijalne zaštite Hrvatske, imenuje se
VICKO GOLUŽA.

Klasa: 080-02/90-01/94

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-833
## Rješenje o imenovanju direktora Republičkog fonda mirovinskog i invalidskog osiguranja radnika Hrvatske

### NN 44/1990 (31.10.1990.), Rješenje o imenovanju direktora Republičkog fonda mirovinskog i invalidskog osiguranja radnika Hrvatske

# VLADA REPUBLIKE HRVATSKE

Na osnovi članka 183. stavka 3. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89 i 40/90),
Vlada Republike Hrvatske donosi

## RJEŠENJE

### o imenovanju direktora Republičkog fonda mirovinskog i invalidskog osiguranja radnika Hrvatske

Za direktora Republičkog fonda mirovinskog i invalidskog osiguranja
radnika Hrvatske, imenuje se STJEPAN BRČIĆ.

Klasa: 080-02/90-01/93

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-834
## Rješenje o imenovanju pomoćnika direktora Republičkog fonda mirovinskog i invalidskog osiguranja radnika Hrvatske

### NN 44/1990 (31.10.1990.), Rješenje o imenovanju pomoćnika direktora Republičkog fonda mirovinskog i invalidskog osiguranja radnika Hrvatske

# VLADA REPUBLIKE HRVATSKE

Na osnovi članka 183. stavka 3. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89 i 40/90),
Vlada Republike Hrvatske donosi

## RJEŠENJE

### o imenovanju pomoćnika direktora Republičkog fonda mirovinskog i invalidskog osiguranja radnika Hrvatske

Za pomoćnika direktora Republičkog fonda mirovinskog i invalidskog osiguranja
radnika Hrvatske, imenuje se IVAN PAVKOVIĆ.

Klasa: 080-02/90-01/93

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-835
## Rješenje o imenovanju pomoćnika direktora Republičkog fonda mirovinskog i invalidskog osiguranja radnika Hrvatske

### NN 44/1990 (31.10.1990.), Rješenje o imenovanju pomoćnika direktora Republičkog fonda mirovinskog i invalidskog osiguranja radnika Hrvatske

# VLADA REPUBLIKE HRVATSKE

Na osnovi članka 183. stavka 3. Zakona o mirovinskom i invalidskom osiguranju
("Narodne riovine", br. 26/83, 5/86, 42/87, 34/89, 57/89 i 40/90),
Vlada Republike Hrvatske donosi

## RJEŠENJE

### o imenovanju pomoćnika direktora Republičkog fonda mirovinskog i invalidskog osiguranja radnika Hrvatske

Za pomoćnika direktora Republičkog fonda mirovinskog i invalidskog osiguranja
radnika Hrvatske, imenuje se VELIMIR PAVLOVIĆ.

Klasa: 080-02/90-01/93

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-836
## Rješenje o imenovanju članova Upravnog odbora Republičkog fonda mirovinskog i invalidskog osiguranja radnika Hrvatske

### NN 44/1990 (31.10.1990.), Rješenje o imenovanju članova Upravnog odbora Republičkog fonda mirovinskog i invalidskog osiguranja radnika Hrvatske

# VLADA REPUBLIKE HRVATSKE

Na osnovi članka 182. stavka 2. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89 i 40/90),
Vlada Republike Hrvatske donosi

## RJEŠENJE

### o imenovanju članova Upravnog odbora Republičkog fonda mirovinskog i invalidskog osiguranja radnika Hrvatske

U Upravni odbor Republičkog fonda mirovinskog i invalidskog osiguranja
radnika Hrvatske, imenuju se za članove:

1. IVAN MUSTAČ

2. ZLATKO LENAC

3. MARIJA BAJT

4. IVAN BOBETKO

5. STJEPAN BLAŽINKOV

6. MATE KOSTELAC

7. JOSIP RUŠEC

8. JOZO TOPIĆ i

9. ĆIRO GRUBIŠIĆ.

Klasa: 080-02/90-01/93

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-837
## Rješenje o imenovanju članova Upravnog odbora Poduzeća za šume

### NN 44/1990 (31.10.1990.), Rješenje o imenovanju članova Upravnog odbora Poduzeća za šume

# VLADA REPUBLIKE HRVATSKE

Na osnovi članka 18a. stavka 2. Zakona o šumama, Vlada Republike Hrvatske
donosi

## RJEŠENJE

### o imenovanju članova Upravnog odbora Poduzeća za šume

U Upravni odbor Poduzeća za šume, imenuju se za članove:

1. dr. RUDOLF SABADI

2. prof. dr. SLAVKO MATIĆ

3. dr. ANTE KUTLE

4. inž. VLADIMIR BOGATl

5. JOSIP PEĆI i 6. IVAN LIKER.

Klasa: 080-02/90-01/96

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-838
## Rješenje o imenovanju članova Upravnog odbora "Hrvatske ceste"

### NN 44/1990 (31.10.1990.), Rješenje o imenovanju članova Upravnog odbora "Hrvatske ceste"

# VLADA REPUBLIKE HRVATSKE

Na osnovi članka 12. stavka 2. Zakona o javnim cestama, Vlada Republike
Hrvatske donosi

## RJEŠENJE

### o imenovanju članova Upravnog odbora "Hrvatske ceste"

U Upravni odbor "Hrvatske ceste", imenuju se za članove:

1. prof. dr. DRAŽEN TOPOLNIK

2. prof. dr IVO MARKOVIĆ

3. prof. dr. VESNA CEROVAC

4. prof. dr. IVAN GULIĆ

5. dipl. inž. ŽELJKO HITREC i

6. doc dr. IVAN DAPIĆ.

Klasa: 080-02/90-01/88

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-839
## Rješenje o imenovanju članova Upravnog odbora Poduzeća Hrvatska pošta i telekomunikacije

### NN 44/1990 (31.10.1990.), Rješenje o imenovanju članova Upravnog odbora Poduzeća Hrvatska pošta i telekomunikacije

# VLADA REPUBLIKE HRVATSKE

Na osnovi članka 10. stavka 1. Zakona o osnivanju javnog poduzeća Hrvatskog
poštanskog i telekomunikacijskog poduzeća, Vlada Republike Hrvatske donosi

## RJEŠENJE

### o imenovanju članova Upravnog odbora Poduzeća Hrvatska pošta i telekomunikacije

U Upravi odbor Poduzeća Hrvatska pošta i telekomunikacije, imenuju se
za članove:

1. prof. dr. MIROSLAV MIKULA

2. dipl. inž. IVAN VIDEKA

3. dipl. ek. DRAGUTIN KOS

4. prof. dr. BRANKA ZORKO-CIHLAR

5. dipl. inž. VLADIMIR POLCHERT i

6. mr. SLAVKO JARAM.

Klasa: 080-02-90-01/88

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-840
## Rješenje o imenovanju članova Upravnog odbora Hrvatskog željezničkog poduzeća

### NN 44/1990 (31.10.1990.), Rješenje o imenovanju članova Upravnog odbora Hrvatskog željezničkog poduzeća

# VLADA REPUBLIKE HRVATSKE

Na osnovi članka 7. stavka 1. Zakona o Hrvatskim željeznicama, Vlada
Republike Hrvatske donosi

## RJEŠENJE

### o imenovanju članova Upravnog odbora Hrvatskog željezničkog poduzeća

U Upravni odbor Hrvatskog željezničkog poduzeća, imenuju se za članove:

1. prof. dr. TOMISLAV MLINARIĆ

2. doc. dr. JOSIP ZAVADA

3. dipl. ek. RUDOLF SABOLOVIĆ

4. JURAJ MARTINJAK

5. dipl. inž. ANTUN STIPETlĆ i 6. IVAN MATIJA.

Klasa: 080-02/90-01/88

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-841
## Rješenje o imenovanju članova Upravnog odbora INA - Industrija nafte

### NN 44/1990 (31.10.1990.), Rješenje o imenovanju članova Upravnog odbora INA - Industrija nafte

# VLADA REPUBLIKE HRVATSKE

Na osnovi članka 7. i 9. Zakona o osnivanju javnog poduzeća INA - Industrija
nafte, Vlada Republike Hrvatske donosi

## RJEŠENJE

### o imenovanju članova Upravnog odbora INA - Industrija nafte

U Upravni odbor INA - Industrija nafte, imenuju se za članove:

1. SLAVKO DEGORICIJA

2. MIJO HLAD

3. KARLO RADOLOVIĆ

4. MARTIN KATIČIĆ

5. IVAN MIKULIĆ i

6. GORAN PAVLOV.

Klasa: 080-02/90-01/95

Urbroj: 50304/1-90-01

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-842
## Rješenje o imenovanju članova Nadzornog odbora INA - Industrija nafte

### NN 44/1990 (31.10.1990.), Rješenje o imenovanju članova Nadzornog odbora INA - Industrija nafte

# VLADA REPUBLIKE HRVATSKE

Na osnovi članka 7. i 9. Zakona o osnivanju javnog poduzeća INA - Industrija
nafte, Vlada Republike Hrvatske donosi

## RJEŠENJE

### o imenovanju članova Nadzornog odbora INA - Industrija nafte

U Nadzorni odbor INA - Industrija nafte, imenuju se za članove:

1. VICE VUKOJEVIĆ

2. EMILIJA RAJIĆ

3. DAMIR PERINČIĆ

4. NIKICA ŽUPANOVIĆ i

5. JOSIP ODORČIĆ.

Klasa: 080-02/90-01/95

Urbroj: 50304/1-90-01

Zagreb, 16. listopada 1990.

Predsjednik

**Josip Manolić, v. r.**

Rješenje, NN 44/1990-843
## Uputstvo o dopunama Uputstva o registraciji kolektivnih ugovora

### NN 44/1990 (31.10.1990.), Uputstvo o dopunama Uputstva o registraciji kolektivnih ugovora

# MINISTAR RADA I SOCIJALNE SKRBI

Na temelju člana 89. stava 2. Zakona o radnim odnosima ("Narodne
novine", br. 19/90), ministar rada i socijalne skrbi donosi

## UPUTSTVO

### o dopunama Uputstva o registraciji kolektivnih ugovora

Član 1.

U članu 9. Uputstva o registraciji kolektivnih ugovora ("Narodne
novine", br. 36/90), dodaje se stav 2. koji glasi:

"lznimno od odredbe stava 1. ovoga člana, registrirani kolektivni
ugovori zaključeni prema stavu 2. člana 88. Zakona o radnim odnosima objavljuju
se u službenom glasilu određenom statutom općine odnosno gradske zajednice
općina prema sjedištu poduzeća, druge organizacije odnosno poslodavca,
na način na koji se objavljuju propisi i drugi opći akti organa tih društveno-političkih
zajednica."

Član 2.

Ovo uputstvo stupa na snagu danom objave u "Narodnim novinama".

Klasa: 112-07/90-01/14

Urbroj: 524-05-90-2

Zagreb, 22. listopada 1990.

Ministar rada i socijalne skrbi

**Marin Črnja, v. r.**

Uputa, NN 44/1990-844
## Podaci o prosječno mjesečno isplaćenom čistom osobnom dohotku po radniku u privredi Republike Hrvatske za razdoblja lipanj - kolovoz 1990. godine, travanj - lipanj 1990. godine i za mjesec kolovoz 199

### NN 44/1990 (31.10.1990.), Podaci o prosječno mjesečno isplaćenom čistom osobnom dohotku po radniku u privredi Republike Hrvatske za razdoblja lipanj - kolovoz 1990. godine, travanj - lipanj 1990. godine i za mjesec kolovoz 199

# OBJAVE

Na temelju člana 72. Općeg kolektivnog ugovora Republike Hrvatske ("Narodne
novine", broj 35/90), Zajednički organ VSSSH i PKH za praćenje provođenja
i tumačenja odredbi Općeg kolektivnog ugovora Republike Hrvatske objavljuje

## PODATKE

### o prosječno mjesečno isplaćenom čistom osobnom dohotku po radniku u privredi Republike Hrvatske za razdoblja lipanj - kolovoz 1990. godine, travanj - lipanj 1990. godine i za mjesec kolovoz 1990. godine

1. Prosječno mjesečno isplaćeni čisti osobni dohodak po radniku u privredi
Republike Hrvatske za razdoblje lipanj - kolovoz 1990. godine iznosi 4.976,00
dinara. Podatak iz stava 1. ove točke koristi se kao osnovica za utvrđivanje
visine izdataka prema članu 42, 43, 45, 48. i 49. Općeg kolektivnog ugovora
Republike Hrvatske.

2. Prosječno mjesečno isplaćeni čisti osobni dohodak po radniku u privredi
Republike Hrvatske za razdoblje travanj - lipanj 1990. godine iznosi 4.063,00
dinara. Podatak iz stava 1. ove točke koristi se kao osnovica za utvrđivanje
visine isplate prema članu 39. Općeg kolektivnog ugovora Republike Hrvatske.

3. Prosječno isplaćeni čisti osobni dohodak po radniku, u privredi Republike
Hrvatske za mjesec kolovoz 1990. godine iznosi 5.322,00 dinara. Podatak
iz stava 1. ove točke koristi se kao osnovica za utvrđivanje visine isplate
prema članu 40. Općeg kolektivnog ugovora Republike Hrvatske.

Broj: 05-1591/1990.

Zagreb, 22. listopada 1990.

Za Zajednički organ VSSSH i PKH za praćenje provođenja i tumačenje
odredbi

Općeg kolektivnog ugovora Republike Hrvatske

**Dragutin Knežević, v. r.**

**Anđelko Jukić, v. r.**

Ostalo, NN 44/1990-845
## Rješenje o razrješenju pomoćnika ministra obrane Republike Hrvatske

### NN 45/1990 (9.11.1990.), Rješenje o razrješenju pomoćnika ministra obrane Republike Hrvatske

# VLADA REPUBLIKE HRVATSKE

Na osnovi člana 31. stavka 2. Zakona o ustrojstvu republičke uprave
("Narodne novine", br. 41/90), Vlada Republike Hrvatske donosi

## RJEŠENJE

### o razrješenju pomoćnika ministra obrane Republike Hrvatske

Od funkcije pomoćnika ministra obrane Republike Hrvatske, razrješuje
se s danom 17. listopada 1990 godine MILAN REGIĆ.

Klasa : 080-02/90-02/54

Zagreb, 25. listopada 1990.

Predsjednik

**Josip Manolić, v. r.**

Rješenje, NN 45/1990-846
## Rješenje o razrješenju pomoćnika ministra obrane Republike Hrvatske

### NN 45/1990 (9.11.1990.), Rješenje o razrješenju pomoćnika ministra obrane Republike Hrvatske

# VLADA REPUBLIKE HRVATSKE

Na osnovi člana 31. stavka 2. Zakona o ustrojstvu republičke uprave
("Narodne novine". br. 41/90), Vlada Republike Hrvatske donosi

## RJEŠENJE

### o razrješenju pomoćnika ministra obrane Republike Hrvatske

Od funkcije pomoćnika ministra obrane Republike Hvatske, razrješuje
se s danom 17. listopada 1990. godine NIKOLA NESTOROVIĆ.

Klasa: 080-02/90-02/53

Zagreb, 25. listopada 1990.

Predsjednik

**Josip Manolić, v. r.**

Rješenje, NN 45/1990-847